open-index/open-wikipedia-markdown huggingface dataset:
Foss Patterson

**Foss Patterson** (født 19. juli 1955 Edinburgh i Skottland) er en skotsk musiker, kjent som  keyboardspiller for Jethro Tull, Fish og Camel. Han startet sin musikalske karriere i det skotske bandet Pat McGlynn på midten av 1970-tallet.

Patterson er mest kjent for sitt arbeid med Fish og Camel, men han har også arbeidet med flere artister som Jethro Tull, Donnie Munro, John Martyn, Jerry Donohue og Bonnie Rait. Karrieren i Jethro Tull varte fra januar 1988 til desember 1991 og resulterte i to album, *[[Rock Island (album)|Rock Island]]* (1989) og *[[Catfish Rising]]* (1991). Foss deltok også på to Fish–utgivelser med *Sunsets On Empire* (1997) og *Tales from the Big Bus* (1998), samt en omfattende turné i 1999. 

Han er også kjent for å ha skrevet musikk til film og TV for BBC. I 1997 ble han med på turnéen til progrockgruppa Camel som erstatning for Mickey Simmonds, som også hadde vært innom bandet til Fish. Turnéen resulterte i konsertalbumet *[[Coming of Age]]* som ble gitt ut i 1999 på VHS, CD samt DVD senere i 2002. Hans spillestil karakteriseres som jazzinfluert.

I dag bor Foss Patterson i Bonnyrigg, Midlothian, Skottland hvor han arbeider med bandet til Donnie Munro, (sammen med David Paton, Dave Stewart og Chris Rainbow). Han jobber også med å skrive sanger for tv og film. 

## Referanser


## Eksterne lenker
*
Christiansø

**Christiansø** er en dansk øy i Østersjøen, 18 km nordøst for Bornholm. 

Arealet er 0,22 km²; 0,38 km² hvis naboøyene Græsholm og Frederiksø medregnes. Denne gruppen småøyer kalles Ertholmene. Møllebakken på Christiansø er med sine 22 moh. Ertholmenes høyeste punkt. Ertholmene ligger på 55° 19' nordlig bredde og 15° 11' østlig lengde som er Danmarks østligste punkt.

Christiansø (sammen med de øvrige Ertholmene) har en særskilt status i Danmark idet de ikke er en del av noen kommune eller region. 70&nbsp;000 turister i året besøker Christiansø og Frederiksø, som eies og administreres av Forsvarsministeriet. Det er 96 fastboende på Christiansø og Frederiksø (1. januar 2008).

## Festningen
Christian V grunnla festningen Christiansø i 1684. Det var opptil 450 mann i gang med festningsbyggeriet ledet av ingeniøren Anthony Coucheron. Granitt til byggeriet ble brutt på stedet, mens alle andre byggevarer måtte fraktes over havet. Den 24. oktober 1808 bombarderte en engelsk flåte festningen og flere fartøyer ble skadet, syv mennesker døde og 10 ble såret. I 1855 hadde festningen mistet sin militære betydning og ble nedlagt.

## Referanser


## Eksterne lenker
* Wikimapia kort
Jernbaneplanen av 1894

**Jernbaneplanen av 1894** var en plan Stortinget vedtok i 1894. Vedtaken var resultat av mange års tautrekking, og førte til en omfattende plan for utvidelse av jernbanenettet med 483&nbsp;km  i løpet av 15 år til en beregnet kostnad av 49,7 millioner kroner.

Seks prosjekter inngikk i planen: 
* del av Bergensbanen, strekningen fra Voss til Taugevatn. Fire år senere, i 1898, ble det vedtatt å bygge videre fra Taugevatn til Kristiania
* bygging av jernbane fra Egersund til Flekkefjord
* Arendal til Åmli, 
* Hell til Sunnan (første del av Nordlandsbanen)
* Flisa til Elverum
* Nordbanen fra Kristiania (Oslo) til Gjøvik

## Kilder
* *Jernbanen i Norge, 1854–2004*, Bind I, Trond Bergh
* *[https://runeberg.org/tekuke/1894/0343.html *Foredrag om jernbaneforslagene i 1894*], fra *Teknisk ukeblad'', nr. 43, 1894
Daniel Novak

**Daniel Novak** (født 24. september 1974 i Oslo) er en norsk tidligere fotballspiller. Han spilte for Hamarkameratene fra 1998 til 2001, og ble toppskårer for klubben i sin siste sesong. Novak var populær blant Hamar-publikummet, hvor han fikk kallenavnet «Super-Novak» og skåret tilsammen 23 mål for laget. Han gikk til Lørenskog foran 2002-sesongen. I 2005 spilte han tredjedivisjonsfotball for andrelaget til Kjelsås. 

Novak har også elleve landskamper på aldersbestemte nivåer.

## Referanser


## Eksterne lenker
*
*  Daniel Novak – Norges Fotballforbund
* HamKam.no – Daniel Novaks spillerprofil hos Hamarkameratene
* Fotball.no – Daniel Novaks landslagsprofil hos Norges Fotballforbund
Harald Haave

**Harald Haave** (født 1958) er en norsk journalist og redaktør. Han var reporter i NTB, reporter og avdelingsleder i Dagbladet samt sjefredaktør i ukebladet *[[Se og Hør]]* fra november 2007 til oktober 2012. Arbeider pt som kommunikasjonsleder i Vestfold fylkeskommune. 

## Bakgrunn og arbeid
Haave har jobbet fem år i Norsk Telegrambyrå (NTB), hvorav to år i utenriksavdelingen. I innenriksavdelingen var han allround-reporter og dekket blant annet litteratur og film.

Haave jobbet tolv år i Dagbladet, hvorav fire år som kriminalreporter og tre år som avdelingsleder for kultur- og underholdningsavdelingen, Signaler. Han dekket blant annet Golf-krigen i 1991 for Dagbladet. Haave har også vært informasjonssjef i legemiddelfirmaet Merck Sharp and Dome (MSD).

Fra 1. oktober 2005 ble Haave ansatt som assisterende sjefredaktør i ukebladet *[[Se og Hør]]*, og han ble deretter sjefredaktør i ukebladet i november 2007. Haave arbeidet som sjefredaktør i fem år før han i oktober 2012 sluttet og overlot sjefredaktørstillingen til Ellen Arnstad.

Han har skrevet flere romaner, noen av disse under pseudonymet *Wiggo Meyer*.

Harald Haave driver Pr- og kommunikasjonsselskapet Prguru. 

Harald Haave er gift med maler, fotograf og grafisk designer Gerd Margrethe Borchgrevink (født 1960). De bor på Jarlsø i Tønsberg. 

Haave ble ansatt som kommunikasjonssjef i Vestfold og Telemark fylkeskommune i mars 2020 og etter splittelse av storfylket, ble han ansatt som kommunikasjonsleder i nye Vestfold fylkeskommune 1. januar 2024. 

## Bibliografi
* *[[Drapene i Tistedal]]*; medforfatter: Kåre Hunstad jr.
* *[[Jeg, Dømt og Frikjent]]*; medforfattere: Eva-Mai Larsen og Kåre Hunstad jr.
* 1997: *[[Ecstasy (bok)|Ecstasy]]*

## Referanser
Odd Johan Nelvik

**Odd Johan Nelvik** (født 1955) er tidligere sjefredaktør i ukebladet *[[Se og Hør]]* og medeier i festarrangørselskapet Komon.

Odd Johan Nelvik arbeidet som journalist i *[[Aura Avis]]* fra 1972 til 1974, *[[Tidens Krav]]* fra 1974 til 1976 og i *[[VG]]* i 1978. Han tok utdannelse ved Norsk journalisthøgskole i 1978 og begynte i *[[Se og Hør (Norge)|Se og Hør]]* samme år, først som fotoreporter, deretter som redaksjonssjef. I 1985 ble han sidestilt sjefsredaktør med bladets grunnlegger, Knut Haavik (1943-2019). Nelvik ble  forlagsdirektør i 1989. Ved *Se og Hør*s 25-årsjubileum i 2003 overtok Nelvik lederskribenten Knut Haaviks plass som bladets talsmann. Han har siden deltatt aktivt i mediedebatten, særlig rundt kjendisjournalistikken i *Se og Hør*, der han har spilt en pågående, men tilsynelatende mer forsonende og taktfull rolle enn sin forgjenger.

Odd Johan Nelvik sluttet som sjefredaktør i *Se og Hør* i 2008. Med Stig Bareksten (født 1972) etablerte han i 2011 *[[Det Norske Brenneri|Det norske brenneri]]* i Grimstad. 

Han er far til TV-journalisten Live Johnsrud Nelvik (født 1982).

## Nelvik i fiksjon
I den norske spillefilmen *En helt vanlig dag på jobben*, bygget på Håvard Melnæs' bok om *Se og Hør*, er redaktøren Odd Asvik bygget på Nelvik og blir spilt av Jon Øigarden.

## Referanser


## Eksterne lenker
Jon Midttun Lie

**Jon Midttun Lie** (født 10. desember 1980 I Sandefjord) er en norsk fotballspiller som spiller for Fram Larvik. Han kom til klubben fra  høsten 2007. Han er en venstrebeint spiller, men har slitt med spilletid i Lillestrøm SK og ble utlånt til Sogndal Fotball ut sesongen 2009. 23. august skrev han under for Fram Larvik.

## Referanser


## Eksterne lenker
* 
* 
*  Jon Midtun Lie på www.nifs.no
Todi Jónsson

**Todi Adam Jónsson** (født 2. februar 1972 i Vejle, Danmark) er en færøysk fotballspiller. Han har spilt spiss i , og har en karriere i dansk fotball bak seg. Han har også spilt landslagsfotball for Færøyene, hvor han er den som med ni mål har skåret nest flest mål.

Han begynte karrieren i KI Klaksvik, hvor Todis idoler «Gaja», Sankey og Lassin også var stjernespillere noen år tidligere, før han fant veien til hovedstaden, og klubben B36 Torshavn. Deretter ble han proff i Lyngby i Danmark. I Lyngby var han fra 1993 til 1997, og det resulterte i 18 scoringer på 76 kamper.

Men det var først da han kom til FC København at karrieren virkelig skjøt fart. Han var populær blant tilhengerne hele tiden, med en alltid oppofrende spillestil. Perioden i København, fra sommeren 1997 til sommeren 2005, resulterte i 54 scoringer på 166 kamper i den danske superligaen. Og han er allround toppskårer for FC København. Han var og nær ved å skape seg heltestatus da han i kvalifiseringen til Mesterligaen i 98/99 scoret målet i 1&ndash;1 kampen borte mot Rangers FC.  Dessverre for Jónsson tapte FC København 1&ndash;2 i returkampen.

Fra sommeren 2005 og ut 2006-sesongen spilte Jónsson i . Todi har nå sammen med andre kjøpt Fremad Amager, som skal bli en del av FC Amager og er styreleder i klubben. I 2007-sesongen spilte han også syv kamper for klubben.

## Referanser


## Eksterne lenker
* 
*  Todi.fo
Atle Roar Håland

**Atle Roar Håland** (født 1977) er en norsk fotballtrener og tidligere -spiller.

Han er tidligere kaptein på IK , men gikk i januar 2008 til danske Odense Boldklub. Han har tidligere spilt i VIF, Mandalskameratene og Kvinesdal.

## Referanser


## Eksterne lenker
*
Formann

En **formann** er en leder av en organisasjon, for eksempel

* et styre (se styreformann)
* et politisk parti (se partiformann)
* en forening
* en domstol
* et arbeidslag
Ørnulf Ranheimsæter

**Ørnulf Ranheimsæter** (1919–2007) var en norsk tegner, grafiker, illustratør, forfatter og tegnelærer.
## Liv og virke
### Bakgrunn
Ørnulf Ranheimsæter var sønn av redaktør Ørnulf Ranheimsæter (1885–1918) og formannskapssekretær Hedvig Signe Rød (1894–1979). 

Han hadde utdannelse i tegning og grafikk fra Statens Håndverks- og Kunstindustriskole (1939&ndash;1943), samt i maleri fra Statens kunstakademi i Oslo (1949&ndash;1952). 

Han ble opptatt i den katolske kirke av dominikanerpater Ambrosius J. Lutz i Oslo i 1953.
### Kunstnerisk virke
Som bokkunstner illustrerte han blant annet Henrik Wergelands *[[Lyriske digte]]* (1945 - hans debutverk). Illustrasjonene var blyanttegninger holdt i en luftig stil, omhyggelig gjennomarbeidet med poetiske blomstertegninger og kvinneportretter som gir et vemodig helhetsinntrykk. 

Han illustrerte pater Ambrosius J. Lutz' oversettelse (1960) av Pascals *[[Tanker (Pascal)|Tanker]]*,  Knut Fægris *Krydder* (1966) og *De fire evangelier* (1970). Ranheimsæter hadde stor spennvidde i sitt kunstneriske virke. I perioden 1954&ndash;1963 lagde han glassdekorasjoner til «Bergensfjord», Grand Hotel i Oslo, Rikstrygdeverket og Bergens Privatbank. Han deltok på Høstutstillingen elleve ganger og ble innkjøpt av blant annet Nasjonalgalleriet og Riksgalleriet.

Karakteristisk for Ranheimsæters trestikk er en livlig skjæreteknikk, hvor snittene er samlet i mønsterdannende systemer, noe som fremhever det stiliserte i motivbehandlingen. Bildets fortelling er dekorativt innordnet i en stram komposisjon. Samtidig er det stiliserte formspråket basert på realistisk observasjon av den sette virkelighet, en virkelighet som målbærer bildets (og tekstens) fortelling og budskap. Ranheimsæters uttrykksform er i høy grad preget av så vel billedmessig som innholdsmessig kunnskap og refleksjon.

I 1962 mottok Ørnulf Ranheimsæther Kultur- og kirkedepartementets illustrasjonspris for barnebøker for tegningene til *[[Barnas store sangbok]]* med Anne-Cath. Vestly som redaktør. I 1966 fikk han Bokkunstprisen. Fra 1970 til 1990 fikk vinnerne av Nobels fredspris et diplom lagd av Ranheimsæter. 

Ranheimsæter skreiv flere filosofiske essaysamlinger, blant annet *Om tro og vantro* (1954) og *Kunstnerens etiske ansvar og andre essays* (1958, gjenutgitt 1999). I 1998 mottok han Fritt Ords Honnør for sin essaykunst. 

Han ble overlærer i bokkunst ved Statens håndverks- og kunstindustriskole i 1964. I 1976 ble han overlærer i frihåndstegning samme sted, og i 1984 ble han utnevnt til skolens første professor. 

Ørnulf Ranheimsæter var far til illustratøren Jon Ranheimsæter som siden 1975 har bodd og arbeidet i Danmark.

## Bibliografi
* 
* 
* 

## Referanser


## Eksterne lenker
* Tre små eksempler på Ranheimsæters karakteristiske bildestil
Sîr Ninglor

**Sverdlilje-elva** eller **Sîr Ninglor** er en fiktiv elv fra J.R.R. Tolkiens verden Midgard. Den er også noen ganger kalt **Langlilja**. Denne elva lå i Rhovanion og var et av tilløpene til den store elva Anduin.

Elva ble kalt **Sîr Ninglor** av alvene og dette betyr *Gullvann elv*. Langlilja er en kort men viktig elv i Anduins dal. Den begynner som to unavngitte småelver i Hithaeglir, og flyter så vestover mot Anduin, og Langlilja rant inn i Anduin i et området med myrer kalt Sverdliljevollene.

Etter den siste alliansen mellom alver og menn, dro Isildur, sønn og arving av Elendil og bærer av den ene ringen, fra Mordor mot nord og ved Sverdliljevollene ble han og følget hans overfalt av orker og Isildur ble drept og den ene ringen gikk tapt i Langlilja.

Lenge etter dette, i det tredje tidevervet, var det noen Stoorer som bodde like ved elva Langlilja, og blant den var Déagol, som først fant ringen og som ble drept av sin fetter Sméagol som siden ble tilkrypet Gollum. Ringen gav Gollum et unaturlig langt liv. Gollum vandret etter en tid oppover langs elva og helt til dens kilde i Tåkefjellene, noe som forte ham til noen glemte grotter like ved *[[Ork byen]]*.

Saruman lette etter den ene ringen i hele Langliljas elveløp, og i området rundt den, men han fant den aldri, selv om det sies at han fant levningene etter Isildurs døde kropp.
Radisson Hotels

**Radisson Hotels** er en amerikansk, verdensomspennende hotellkjede bestående av 435 hoteller, med til sammen 102&nbsp;000 rom, i 61 forskjellige land. Selskapet ble etablert i 1909 og eies av Radisson Hotel Group med hovedkontor i Minneapolis. De blir igjen eid av det Kinesiske statseide selskapet Jin Jiang international.

Kjedens hoteller i deler av Europa, Afrika og Asia hadde merkenavnet Radisson SAS ettersom SAS også hadde eierskap i kjeden. SAS solgte hotellene i 2005 til Carlson Companies. Kjeden heter nå Radisson Blue, men det er fortsatt tett samarbeid mellom Radisson Blu og SAS, blant annet gjennom SAS EuroBonus.

I 2021 ble den delen av selskapet som holder til i den amerikanske verdensdel skilt ut som en egen, uavhengig del av selskapet, og i 2022 ble denne delen kjøpt opp av hotellkjeden Choice Hotels International.

Fra 1975 har Carlson Companies også eid restaurantkjeden T.G.I. Friday's gjennom selskapet Carlson Restaurants Worldwide Inc.

## Referanser


## Eksterne lenker
*
Adenosin

**Adenosin** består av den nitrogenholdige basen adenin bundet til karbohydratet ribose (figur 1).

## Funksjon
### Energiomsetning
Adenosin spiller en sentral rolle i energiomsetningen i cellene. Ved å binde til seg fosfatgrupper dannes adenosin mono-, di- og trifosfat (hhv. AMP, ADP og ATP). Disse molekylene deltar i de fleste energikrevende prosesser som foregår i levende organismer. Det kan for eksempel være enzymreaksjoner eller mekanisk arbeid i muskler.

#### Oksidativ fosforylering
Adenosin*di*fosfat (ADP) blir omgjort til adenosin*tri*fosfat (ATP) i en energikrevende prosess i cellenes mitokondrier gjennom såkalt oksidativ fosforylering hos dyr og i fotosyntesen hos planter. I korte trekk binder en tredje fosfatgruppe til ADP ved hjelp av enzymet ATP syntase. Dette krever tilførsel av energi fra nedbryting av karbohydrater, fett eller proteiner. Energien frigjøres når bindingene mellom fosfatene brytes (disse er IKKE energirike, som det står i enkelte lærebøker, det bare brytes mange som gir "mye" energi totalt). Det blir gjort av ATPaser, en type enzymer. Som regel brytes kun den ene bindingen, og det dannes ADP, en fri fosfatgruppe og energi.

Glykolysen og Sitronsyresyklusen er viktige forløpere for å skaffe energi til dannelse av ATP fra ADP.

### I DNA
Adenin er en del nukleinsyrene DNA og RNA, der også modifisert ribose og en fosfatgruppe inngår som byggesteiner.

### Andre prosesser i cellen
Celler er under stadig kontroll og regulering av forskjellige molekyler. Prosesser som er viktige å ha under kontroll er for eksempel produksjon av proteiner eller celledeling. Syklisk adenosinmonofosfat (cAMP) deltar i mange slike reguleringer. cAMP danne sikke i energikrevende reaksjoner, men framstilles fra ATP av enzymet adenylat syklase.

ATP kan også fungere som en ren donor av fosfatgrupper uten at energien blir nyttiggjort.

## Kilder
*  adenosin i Den Store Danske Encyklopædi
Johan Vestly

**Johan Vestly** (1923–1993) var en norsk billedkunstner, illustratør og filmskaper. Foreldrene var Toralf (1892–1942) og Milly Vestly (1892–1977). Han er først og fremst kjent for å ha illustrert sin kone Anne-Cath. Vestlys barnebøker. 

Johan Vestly studerte ved tegnelinja på Statens håndverks- og kunstindustriskole og på Bjarne Engebrets malerskole. Han var også elev hos Erling Merton, og studerte i Paris i 1949. Johan Vestly debuterte på høstutstillinga i 1947. Han utførte blant annet teaterdekorasjoner til Studioteatret, Oslo Nye Teater og Riksteatret. Johan er imidlertid mest kjent for samarbeidet med Anne-Cath. Vestly, som han giftet seg med i 1946. Han illustrerte alle barnebøkene hennes inntil han døde. Den første boka var *[[Ole Aleksander Filibom-bom-bom]]* (1953). Dessuten lagde de sammen filmmanus til Barne-TV-programmene om Kanutten tidlig på 1960-tallet og seks fjernsynsfilmer om Guro. Johan Vestly illustrerte også enkelte av Alf Prøysens utgivelser. 

Johan Vestly mottok Kultur- og kirkedepartementets illustrasjonspris for barnebøker i 1964 og 1976, sist for arbeidet med *Guro og nøkkerosene*. Han lagde også mange dyreprogrammer for fjernsyn, filmen om Sondre Norheim og dokumentarprogrammer om flere kunstnere. 

Hans tegninger til Mormor og de åtte ungene ble brukt på to julefrimerker i 2010. 

Johan og Anne-Cath. Vestly fikk to sønner, Jo (født 1948) og Håkon (født 1957).

## Referanser


## Eksterne lenker

* 
*  Kort biografi
*  Tegninger fra Anne Cath. Vestlys barnebøker
*  Flere motiver
Reichsmark

Den tyske **Reichsmark** (norsk: riksmark), symbol **RM**, var Tysklands valuta fra 1924 til 20. juni 1948. Den ble erstattet av Deutsche Mark (DM) i Vest-Tyskland og av Mark («Mark der DDR») i DDR. 1 mark tilsvarte 100 pfennig.

Riksmarken ble innført i 1924 som erstatning for papirmarken (Papiermark). Dette var foranlediget av den hyperinflasjon som nådde sitt toppunkt i 1923. Innvekslingsraten mellom den gamle *Papiermark* og den nye *Reichsmark* var :1 (én  billion til én). Den ble knyttet til den amerikanske dollar med raten 4 RM til 1 USD. I overgangsfasen ble ikke Papiermark direkte erstattet av Reichsmark, men man gikk veien om den såkalte Rentenmark.

Uttrykket «mark» er et gammelt tysk ord for valutaer, og går tilbake til 1100-tallet. Mark ble Tysklands hovedvaluta ved den nasjonale samling i 1871, skjønt mange lokale valutaer fortsatte å eksistere til inn på 1900-tallet.

## Sedler bilder

file:20 Reichsmark 1924 Deutsche Reichsbank.png|20 RM, 1924
file:50 Reichspfennig 1938-1945.png|50 Rpf, 1938–1945
file:1 Reichsmark 1938-1945.png|1 RM, 1938–1945
file:2 Reichsmark 1938-1945.png|2 RM, 1938–1945
file:5 Reichsmark 1938-1945.png|5 RM, 1938–1945
file:20 Reichsmark 1938-1945.png|20 RM, 1938–1945
file:50 Reichsmark 1938-1945.png|50 RM, 1938–1945


## Se også
* Tyske mark
Ibrahim Böhme

**Ibrahim Böhme** (født 18. november 1944 i Leipzig, død 22. november 1999 i Neustrelitz) var en tysk politiker (først SED, senere SDP og SPD). Han var leder for SPD i DDR i 1990, men måtte gå av etter å ha blitt avslørt som Stasi-informant.

## Bakgrunn, utdannelse og yrke

Han ble trolig født som Manfred Otto, men ble i 1947 adoptert av Kurt og Hilde Böhme. Fornavnet Ibrahim tok han senere, for å underbygge sin påstand om sitt jødiske opphav, ifølge noen kilder.

Han arbeidet først som murer, og tok Abitur (artium) som aftenskole. Ifølge noen kilder hadde han ikke noen form for høyere utdanning, mens ifølge andre kilder utdannet han seg til lærer ved fjernundervisning. Etter å ha holdt et foredrag om Robert Havemann, gav det totalitære SED-partiet ham en toårig partistraff i 1965, og senere ble han også straffet etter anklager om å ha «hetset elever opp mot systemet».

Böhme protesterte mot Warszawa-landenes invasjon av Tsjekkoslovakia i 1968, og fikk i 1974 yrkesforbud.

Etter noen måneders varetektsfengsling, der han ble diagnostisert med sterke psykiske forstyrrelser, arbeidet han i Neustrelitz som dramaturg, men etter å ha engasjert seg for den polske opposisjonelle bevegelsen Solidarność fikk han på nytt yrkesforbud. Deretter arbeidet han som kelner, privatlærer i russisk litteratur og tysklærer for vietnamesiske fremmedarbeidere.

## Politisk karrière
Han var medlem av SED fra 1967 til han meldte seg ut som følge av eksklusjonen av sangskriveren Wolf Biermann.

Den 7. oktober 1989 hørte Böhme i Schwante til grunnleggerne av *Sozialdemokratische Partei der DDR*, som han ble valgt til generalsekretær for. 23. februar 1990 ble han formann for partiet, som i mellomtiden var blitt omdøpt til SPD (i DDR). Etter beskyldninger om at han skulle ha vært informant for Stasi, trakk han seg fra alle verv 2. april 1990, etter at han ble suspendert 26. mars. I 1992 ble han ekskludert fra SPD. Etter det levde han på sosialstønad.

## Stasi-virksomhet
Böhme var siden 1969 registrert som inoffisiell medarbeider for Stasi. Böhme ble senest fra midten av 1970-årene aktiv i opposisjonen mot regimet, men muligvis etter instruksjon fra sin føringsoffiser hos Stasi. I mars 1990 dukket Stasi-dokumentene som dokumenterte hans Stasi-virksomhet opp. Forfatteren Reiner Kunze, hvis leilighet i årevis hadde blitt overvåket av Stasi, betegnet Böhme som den som hadde utforsket og forrådt ham og hans familie. Han var gift med Evelyn og de hadde en datter sammen.

Ibrahim Böhme benektet Stasi-virksomheten til sin død.

## Referanser


## Eksterne lenker
* 
* 
* Biographie des DHM
Jernbaneplanen av 1908

14 år etter den forrige planen, jernbaneplanen av 1894, vedtok Stortinget en ny utvidelse av jernbanenettet. Denne gangen ble følgende strekninger/baner vedtatt:

*Dovrebanen fra Otta til Støren (med 6 stemmer, 64 for, 58 mot) (åpnet 1913-21)
; De øvrige strekninger ble enstemmig vedtatt:
*Raumabanen fra Dombås til Åndalsnes (åpnet 1924)
*Forlengelse av Nordlandsbanen fra Sunnan til Grong (åpnet 1926-29)
*Forlengelse av Sørlandsbanen fra Kongsberg til Neslandsvatn (åpnet 1920-27)
*Sidebane av Sørlandsbanen til Kragerø (åpnet 1927)
*Åmli-Tveitsundbanen (smalsporet, åpnet 1913)

## Kilder
Jernbanen i Norge, 1854–2004, Bind I, Trond Bergh
Terrorangrepet i Amman i 2005

**Terrorangrepet i Amman** var en serie koordinerte bombeangrep på tre hoteller i Amman, hovedstaden i Jordan, 9. november 2005. Den første bomben gikk av kl. 20.50 lokal tid (19.50 norsk tid) ved Grand Hyatt Hotel. Kort tid etter gikk det av bomber ved Radisson SAS Hotel og Days Inn Hotel.

Foreløpige rapporter melder om minst 57 døde og 120 skadde. Jordanske styresmakter legger skylden på Al-Qaida. En av lederne i det islamistiske terrornettverket er sunni-jordaneren Abu Musab al-Zarqawi. Man har i lengre tid fryktet at Jordan skulle bli utsatt for terror, på grunn av deres felles grense med Irak og myndighetenes samarbeid med USAs krig mot terror.

## Eksterne lenker
* Dagbladet
* NRK
* Aftenposten
* ABC News
* Al-Jazeera
* BBC News
* CBS News
* CNN
* Jerusalem Post
* New York Times
* Reuters
* SBS Australia
Generalitat de Catalunya

**Generalitat de Catalunya** er selvstyreinstitusjonen i den spanske autonome regionen Catalonia. Den består av et parlament, en president og en regjering. Generalitat de Catalunya ble oppretta i sin nåværende form i *Spansk Katalonia* under Den andre spanske republikken med Francesc Macià som president. Macià døde i 1933, og Lluís Companys ble den neste presidenten.

Generalitat de Catalunya holder til i Palau de la Generalitat på plaça de Sant Jaume i Barcelona.

## Lovgivende makt

Catalonias parlament, *Parlament de Catalunya*, består av ett kammer med 135 seter. Parlamentsbygningen ligger i Parc de la Ciutadella i Barcelona.

## Utøvende makt
Det utøvende råd, *Consell Executiu*, er Catalonias utøvende myndighet og består av et antall ministre (*consellers*) under ledelse av en president, *President de la Generalitat de Catalunya*. Ministrene behøver ikke å være medlem av parlamentet.

## Galleri

File:Casa generalitat web.jpg|Palau de la Generalitat de Catalunya
File:BIG 809012912040411.jpg|Interior
File:BIG 372062912040411.jpg|Pati dels Tarongers


## Se også
*President de la Generalitat de Catalunya

## Referanser


## Eksterne lenker
* 
* Casa de la Generalitat i Perpinyà
Guy Le Blanc

**Guy Le Blanc** (født 16. oktober 1960 i Moncton i New Brunswick, død 27. april 2015) var en canadisk musiker, kjent som keyboardspiller og vokalist for bandene Nathan Mahl og Camel.

Le Blanc spilte og sang siden han var fire år gammel. Han sier selv han ble lei av å høre hva andre mente han kunne og hva han ikke kunne spille da han var 11 år gammel, så han begynte å skrive musikk selv. Da han var 15 år begynte han å spille med lokale band på skoler og små klubber, men etter noen år hadde folk også her sterke meninger om hva han kunne og ikke. Le Blanc grunnla progrockbandet *Nathan Mahl* sammen med Mark Spénard, Don Prince og Dan Lacasse i 1980.

I 1983 utkom deres første album innen sjangeren. Le Blanc er en allsidig musiker, han synger, spiller keyboard, trommer og gitar. Han har komponert rundt 250 låter siden 1982, med varierende lengde og musikksjangre, som siden har dukket opp på Nathan Mahl- og soloalbum. I 2000 ble han med Camel til deres verdensturné, og igjen til deres turné i Sør-Amerika i 2001. Le Blanc var også delaktig i studioalbumet *[[A Nod and a Wink]]* (2002), og konsertalbumet *[[The Paris Collection]]* (2001). Han skulle også delta i bandets farvelturné i 2003, men måtte trekke seg av medisinske årsaker.

## Referanser


## Eksterne lenker
* 
* 
* 
* Nathan Mahls bandside
.45 GAP

**.45 GAP** (.45 **G**LOCK **A**uto **P**istol) er et kaliber for patron til pistol som ble introdusert av GLOCK i 2003 for å kunne bli kamret i våpen som bruker GLOCK's normale pistolramme, istedenfor den brede som .45 ACP lages i. Modellen GLOCK 37 var den første i dette kaliber. Flere andre våpenprodusenter har adoptert kaliberet til sine våpen.

Patronen ble designet av Ernest Durham hos CCI/Speer, og er en er en nedkortet utgave av .45 ACP, men med kraftigere patronhylse samt liten tennhette kontra .45 ACPs store. Ballistikken til .45 GAP er lik .45 ACP.

.45 GAP har .150″ kortere hylse enn den tradisjonelle .45&nbsp;ACP. .45&nbsp;GAP patronen er 28.9&nbsp;mm lang, kortere enn standard 9&nbsp;mm patroner (29&nbsp;mm).

## Se også
* Liste over patrontyper
* :Kategori:Skytevåpen i kaliber .45

## Eksterne lenker
* 
* .45 G.A.P. Tech Brief fra Speer (engelsk)
Furnes Fotball

**Furnes Fotball** er et fotballag fra Furnes i Ringsaker kommune i Innlandet. Per 2025 har klubben over 400 aktive medlemmer.

I 2016 fikk hovedbanen på Gaalaasbana kunstgressdekke, og på åpningskampen mellom Furnes og Jessneskameratene kom det over 750 tilskuere. Samme år fikk klubben også sin egen innendørs fotballhall som da erstattet Hullemannstallen på Jessnes, klubbens tidligere foretrukne treningshall på vinterhalvåret. 

Klubben gjorde i stand hallen på dugnad og ble samme år nominert til frivillighetsprisen i Ringsaker kommune. Klubbens A-lag for herrer ble re-etablert samme år, og rykket opp fra 5. divisjon høsten 2016. 

A-laget spiller pr juli 2025 i 5. divisjon avdeling 2.

## Tabellen

## Divisjonsutvikling

## Meritter
### Kretsmesterskap
* **[[5. divisjon fotball for menn|5. divisjon, Indre Østland]]:** (2017)

## Referanser


## Eksterne lenker
* Hjemmeside
Furnes

:*«Furnes» er også det franske navnet til [[Veurne]].*

**Furnes** er et bygdelag som ligger mellom Hamar og Brumunddal. Furnes er eget sokn, og Furnes kirke ble vigslet i 1708. Kirkesognet var en egen kommune fra 1890 og inntil 1964, da den ble en del av Ringsaker kommune. Bygda har egen ungdomsskole, Furnes ungdomsskole, og tre barneskoler: Kirkenær skole, Stavsberg skole og Kylstad skole.

Alf Prøysen-biografen og dikteren Ove Røsbak og ishockeyspillerne André Paulsen, Ørjan Mikkelsen og Magnus Eikrem Haugen kommer fra bygda. Det gjør også skuespiller Anders Baasmo Christiansen og politiker Johanne Åmlid.

## Eksterne lenker
* Forskrift om sammenslåing av Ringsaker, Nes, Furnes og Vang kommuner, Hedmark (Lovdata)
* 
* 
* Lokalhistoriewiki om Furnes
Sekundærfaktor

**Sekundærfaktor** for en fjelltopp er den horisontale avstanden til nærmeste punkt med samme høyde på et høyere fjell. En fjelltopp er således det høyeste punktet innenfor en horisontal sirkel med sentrum i fjellets toppunkt og med radius lik sekundærfaktoren. Definisjonen benyttes ikke bare for fjelltopper, men for ethvert topografisk toppunkt. Sekundærfaktoren er et mål på hvor *frittliggende* et toppunkt er. 

## Bestemmelse av sekundærfaktor
For toppunkter med små sekundærfaktorer bestemmes sekundærfaktoren enklest ved å måle avstanden til nærmeste høyereliggende punkt på et kart. For større avstander må avstanden bestemmes langs storsirkelen mellom punktene i henhold til WGS 84. For punkter i slakt terreng kan det være vanskelig å bestemme beliggenheten til toppunkt og høyereliggene punkt nøyaktig. Sekundærfaktoren har derfor gjerne en usikkerhet på rundt 0,1&nbsp;km.

## Skandinaviske toppunkter med størst sekundærfaktor
I Skandinavia med Åland finnes det ti toppunkter med sekundærfaktor større enn 100&nbsp;km. Disse er vist i nedenstående tabell. Mange av toppunktene i tabellen er åser snarere enn fjell. Dersom man ønsker en liste over mektige fjell, kan dette åpenbart ikke oppnås ved å rangere toppunkter etter sekundærfaktoren alene. Hvis man derimot kombinerer primærfaktor og sekundærfaktor, kan man få en liste over høytragende og frittliggende fjell. Av tabellen fremgår at det finnes fem fjell i Skandinavia med primærfaktor høyere enn 1000 m og sekundærfaktor større enn 100 km: Galdhøpiggen, Kebnekaise, Oksskolten, Jiehkkevárri og Helagsfjället. Dette er ruvende fjell med en storslagen utsikt. 

I Norden utover Skandinavia er det noen fjell med stor sekundærfaktor

## Se også
* Primærfaktor
* Liste over norske fjelltopper med størst sekundærfaktor

## Referanser
Nudler

**Nudler** (entall: **nudel**; fra lat: *nodus* = knute via tysk: *Nudel*) er en samlebetegnelse på usyret deig i ulike former, gjerne kokt i væsker.

Pasta er muligens den nudel-varianten som er mest brukt i Norge, mens nudelretter er svært utbredt også i Kina, Japan, Korea, Indonesia, Tyskland og mange andre land. Italiensk pasta lages av hvete, men risnudler, bokhvetenudler, eikenøttnudler, potetmelsnudler, kikertenudler og bønnenudler er utbredt i Asia. Eggenudler er tilsatt egg for å gi en rikere smak, og fordi de er lettere å bake ut.

## Asiatiske nudler
Asiatiske nudler er tynne pastatråder, som kan selges enten tørre eller ferske. Fordi de er tynne, har de mye kortere koketid enn f.eks. spaghetti. Typisk koketid er 2-3 minutter. 

Cu mian er en tykk type kinesiske nudler som er særlig utbredt i det nordlige Kina. Chow mein er en amerikansk nudelrett som har kommet tilbake til Kina.

Både kineserne, araberne og italienerne hevder at de var de første som oppfant trådlignende mat. De første skrevne beskrivelsene av nudler er fra Han-dynastiet mellom år 25 og 220 e.Kr. I oktober 2005 ble de eldste nudlene som til nå er  oppdaget endelig identifisert (funnet var gjort i 2002) på den arkeologiske utgravingen av landsbyen Lajia, som var en del av Qijiakulturen, ved Den gule flod i Qinghai-provinsen i Folkerepublikken Kina. De var laget av hirse.

## Pasta
Noen fortellinger går ut på at nudlene ble bragt til Italia fra Kina av Marco Polo. Dette er ikke riktig, ettersom pasta går langt tilbake i det italienske kjøkken, og for eksempel er hyppig omtalt av romerske kilder. Pasta lages av hvete og vann, noen typer tilsettes også egg. I italiensk matskikk serveres gjerne kokt pasta med en smaksrik saus og oftest med ulike grønnsaker. Kjøtt og fisk er derimot sjeldnere, da pasta serveres som en fyllende og karbohydratrik forrett, mens kjøtt eller fisk gjerne er hovedretten. 

Italiensk pasta finnes i flere hovedtyper:
* Kort pasta: makaroni, orecchiette, farfalle og andre typer er små av størrelse. 
* Lang pasta: Spaghetti, bucatini, tagliatelle, vermicelli med flere er lange tråder i ulike tykkelser. 
* Pastaplater: Lasagne, cannelloni med flere er plater som gjerne brukes til ovnsbakte retter.
* Fylt pasta: Ravioli, tortellini med flere er pasta fylt med kjøtt, fisk, ricotta, spinat eller annet.

## Spätzle
I Sør-Tyskland hører nudler i ulike former gjerne med på middagstallerkenen i stedet for poteter. I Sørvest-Tyskland rives nudeldeig i stimler på rivjern over kokende vann, og dette kalles *Spätzle*. En populær variant er *Käsespätzle*, som er tilsatt ost. Maultaschen er en stor ravioli, gjerne fylt med kjøtt og servert i kraft. 

## Referanser
Ujiji

**Ujiji** er den eldste byen i det vestlige Tanzania. Byen ligger om lag 10&nbsp;km sør for Kigoma. Ujiji ble grunnlagt av arabiske folkeslag. Byen var et viktig senter for slavehandelen.  

Ujiji er stedet der oppdagerne Burton og Speke først kom til bredden av Tanganyikasjøen i 1858, og det var her Stanley fant Livingstone i 1871. Det er reist et monument til minne om det legendariske møtet.
DMT

**DMT** kan vise til:

* Det mosaiske trossamfunn &ndash; et jødisk trossamfunn
* Dimetyltryptamin &ndash; et hallusinogent alkaloid


I jødisk kabbalah kan de tre bokstavtegnene *DMT* (Dalet &ndash; Mem &ndash; Tav) representere tallverdien «444» som igjen kan representere mysteriet om liv, død og gjenfødelse på tre nivåer: abstrakt, i verden, og som kosmisk arketype. De tre bokstavene hver for seg har også betydningen 
*Dalet *ד* &ndash; en *dør*
*Mem *מ* &ndash; *vann*
*Tav *ת* &ndash; *et t-formet kors* (usikkert)
Den norske Lutefiskforening

**Den norske lutefiskforening** ble startet i Lier i 1992.
Foreningen arbeider med kunnskapsformidling om lutefisk som hverdagsmat og festmat hvor kun norske råvarer benyttes. Foreningens president og eneveldige hersker er Leif Vinge. I foreningens styre er innvalgt Ole Martin Hegg og Ole Kristian Jensen.
Epidemisk ruting

**Epidemisk ruting** er en teknikk som brukes for å rute objekt gjennom et nettverk.  
Navnet henspiller på biologiske system, der man i epidemier vil se spredning av smitte via biologiske vektorer og annet. Man finner det også i sosiale nettverk der rykte og holdning kan spre seg epidemisk.

Man antar et nett med *N* noder. Enhver node som mottar et objekt kan, for hver av sine naboer (via en direkte link) videresender objektet med sannsynlighet *p*.  Fra perkolasjon vet man at en *p*>0.59 sikrer at nesten alt når frem til alle. Under denne verdien, vil nesten ingen komme frem til noen.  Dette krever at nodene er tilkoblet symmetrisk og med en viss grad.  Men, ideen kan tas inn i kringkasting, som jo ellers baserer seg på å sende alt til alle, og derved være mulig årsak til at nodene og nettet overbelastes.

I et datanett er det meldinger med digital informasjon som skal spres til en eller flere mottakere.  Epidemisk ruting kan blant annet brukes for å spre endringsmeldinger i en distribuert database eller en distribuert hashtabell. To noder vil da utveksle oversikter over endringer de har observert den senere tid. Den som ser at noe mangler, vil sende en påfølgende henvendelse om å få en kopi for å gjøre seg oppdatert. Oppdateringen kan påskyndes ved å også inkludere selve endringen i den første epidemisk spredte meldingen.  Statistisk kan man oppnå at alle er informert, i løpet av log2*N* slike samkvem. Dette kalles også **sladring** (av engelsk *gossip*), som er en form for epidemisk spredning, der to noder utveksler siste nytt, forlater hverandre og med en viss sannsynlighet, sprer dette videre.

Teknikken kan brukes på mange andre områder, eksempelvis for å vite hvem som er aktive i et Peer-to-peer datanett, nyhetsformidling og også elektronisk post som skal kringkastes.
En rekke varianter av sladring har vært lansert for spredning av meldinger i sensornett, der 
hver node har svært begrenset batterikraft, regnekraft og rekkevidde via små radioer. For å øke levetiden til nodene er det avgjørende at de er gjør så lite som overhodet mulig. Det å vedlikeholde rutetabeller er en av de arbeidsoppgaver som unngås med epidemisk ruting. Teknikken er uhyre enkel, og krever kun at noden bruker batterikraft til å (a) beregner en tilfeldig verdi og (b) videresende meldingen.  

Epidemisk ruting kan også brukes for å rute en melding til en enkelt (unicast), eller en gruppe (multicast). Ulempen, er at den vil involvere mange som egentlig ikke skal motta meldingen.  Fordelen er at man tilrettelegger for anynomitet gjennom kryptering, da det kun er de egentlige mottakere som kan den krypterte meldingen.
Finansnæringens Hovedorganisasjon

**Finansnæringens Hovedorganisasjon** (**FNH**) var en norsk interesseorganisasjon for banker, forsikringsforetak og andre kategorier av finansforetak, finansielle virksomheter og finanskonsern som har rett til å drive virksomhet i Norge. FNH ble stiftet på konstituerende medlemsmøte 7. desember 1999 etter sammenslutning av Den norske Bankforening (Forening for banker, finansforetak og finanskonsern) og Norges Forsikringsforbund.

Fra 1. januar 2010 ble FNH medlem av Finans Norge, sammen med Sparebankforeningen i Norge. Organisasjonen ble lagt ned i 2015.

## Referanser
Virke

**Hovedorganisasjonen Virke** er en norsk hovedsammenslutning for handels- og tjenestenæringen, og representerer over  virksomheter med over  ansatte innen norsk næringsliv. Organisasjonen har som formål å jobbe for bedre rammevilkår for sine medlemmer, og et Norge som verdsetter og satser på de som driver virksomhet. Virke har 140 ansatte (pr. 24. juni 2020).

## Arbeid
Virke arbeider med arbeidslivs- og næringspolitiske saker som er av betydning for medlemsvirksomhetene, og bistår sine medlemsvirksomheter med rådgivning innen arbeidslivsaktuelle spørsmål innen området HR og jus. Organisasjonen gjennomfører tarifforhandlinger med arbeidstakerorganisasjonene på vegne av medlemsbedriftene.

Virke tilbyr sine medlemmer blant annet arbeidsgiverstøtte i form av juridiske tjenester, rådgiving, statistikk og analyser, samt bransjefellesskap og etablering av nettverk på tvers av bransjene. Det tilbys også kurs innen arbeidsrett, HMS, styrearbeid, HR, digital markedsføring, Getting Things Done, ledelse, lederutvikling, og økonomi. Virke arrangerer i tllegg til kurs og bransjenettverk også en rekke konferanser som Handelskonferansen, Virkekonferansen, Franchisekonferansen og Samferdselskonferansen. Disse arrangeres årlig.

## Historie
Handels- og servicenæringens hovedorganisasjon (HSH) ble stiftet 2. oktober 1989 av fem organisasjoner: Handelens Arbeidsgiverforening, Norges detaljistforbund, Norges Grossistforbund, Norges Handelsstands Forbund og Norske Agenters landsforbund. Hovedtyngden av medlemmer de første fem årene besto av virksomheter fra alle sektorer av handelsnæringen. Gjennom en rekke fusjoner har Virke vokst videre.

* Norges Dagligvarehandels Forbund
* Tobakk- og Kioskhandelens Landsforbund
* Norges Tekstilforbund
* Norske Skohandleres Forbund
* Parfymehandelens Landsforbund
* Møbelhandlernes Landsforbund
* Forbundet for Glass og Porselen
* Arbeidsgiverforeningen Apo (private/frivillige virksomheter i helse, omsorg, utdanning og kultur)
* Den norske reisebransjeforening, 
* DNR og Begravelsesbyråenes Forening – Norge
* Treningsforbundet 

I 2011 skiftet HSH navn til Hovedorganisasjonen Virke.

## Bransjer
Virke representerer et bredt spekter av bransjer innen det private næringslivet:
* Handel
** Dagligvarehandel
** Byggevarehandel
** Faghandel
*** Klær, sko, mote
*** Møbel og interiør
** Servicehandel (tidligere KBS)
** Internasjonal handel
** e-handel/netthandel
* Reiseliv
** Reise Norge Utland
** Reise Norge Innland
* Ideell og frivillighet
** Helse- og omsorgsbedrifter
** Frivillige organisasjoner
** Folkehøyskoler
* Kultur og opplevelser
** Servering
** Utelivsbransjen
** Kulturinstitusjoner
* Kunnskap og teknologi
** Apotekbransjen
** Tiltaksarrangører
** Consulting
** Utdanning
** Regnskap
** Inkasso
** Forlag
** Markedsanalyse
** Studentsamskibnader
** PR og Kommunikasjon
** IKT
** Virke Produsentforeningen
** Trening
** Service
*** BPA-bedrifter (brukerstyrt personlig assistanse)
*** Callsentre
*** Renhold
*** Hjemmeservice
*** Gravferd

## Referanser


## Eksterne lenker
*
St. Martin

**St. Martin**, eller **Saint Martin**, kan vise til:
*Saint Martin, ei øy i Karibia
**Saint-Martin, den nordlige, franske, delen av Saint Martin
**Sint Maarten, den sørlige, nederlandske, delen av Saint Martin
*Et prestegjeld på Guernsey, se Saint Martin (Guernsey)
*Et prestegjeld på Jersey, se Saint Martin (Jersey)
*En undergrunnsstasjon i Paris, se Saint Martin (Paris Metro)
*St. Martin Parish, et parish i Louisiana.
*St. Martin, en St. Johannesloge og den første frimurerlosjen i Danmark
Nemnda for helsevurdering

**Nemnda for helsevurdering** er et organ tilknyttet Finans Norge (FNO) som har til oppgave å vurdere hvilken helserisiko som er knyttet til søkere av livsforsikring.

Nemnda utarbeider retningslinjer for risikovurdering av forsikringssøkere og kan i spesielt vanskelige saker gi anbefaling til bedømmelse av enkeltsøknader om forsikring og erstatning. Nemnda het først Nevnden for mindre gode liv og fra 1972 til 2008 Nevnden for helsebedømmelse.

Ved møter i nemnda deltar åtte representanter:
*En nemndsekretær fra FNO
*Tre fagkyndige fra forsikringsselskapene
*Tre leger fra forsikringsselskapene
*En lege fra Den norske lægeforening

## Referanser
Grim Volleyballklubb

**Grim Volleyballklubb** var en volleyballklubb i Kristiansand. I 2008 slo klubben seg sammen med KFUM Kristiansand og danna Kristiansand Volleyballklubb.

Klubben ble etablert i 2006 og hadde damelag i 1. divisjon og et herrelag i 2. divisjon. I tillegg hadde de et G17-juniorlag, som deltok i NM 2006 i Ås og endte på 12. plass, etter å kun ha trent sammen én gang.

## Referanser
Heksagram

**Heksagram** (fra gresk *hexa-*, seks- og *gram*, tegning) er et stjerneformet polygon. Det er en tolvkantet figur som er sammensatt av to symmetriske og likesidete trekanter, slik at det dannes et heksagon inne i stjernen. Figuren kan tegnes som to trekanter flettet inn i hverandre, en enhetlig, flatemessig figur uten slik fletting, eller i bare en sammenhengende strek eller linje.

Heksagrammet kan være utformet som en grafisk figur, ofte ved hjelp av én strek. Tegnet, hogd eller risset inn slik, kan vi se denne figuren helt tilbake til bronsealderen og senere gjennom tidene. Vi finner heksagrammet i mange land og i mange forskjellige kulturkretser. Det kan være ment som et rent dekorativt element. Heksagrammet kan nok ofte også være ment som et symbol, med betydninger og tolkninger som veksler en del, avhengig av tid og sted. 

Figuren finnes i en rekke norske og utenlandske bumerker fra middelalderen og opp mot nyere tid. I bumerker kan vi se det med flere varianter som har noe forskjellige utforminger av detaljene: for eksempel med ujevne spisser, med tillegg og/eller fradrag av bistreker, og på andre måter.

Vi ser også heksagrammet i noen våpenskjold. Figuren har brede linjer i våpenskjold, slik at den blir tydelig på avstand og kan ha heraldiske tinkturer (farger).

Heksagrammet har i den jødiske tradisjonen navnet Davidstjernen. Det står i dag formet av brede sammenhengende linjer, og med blå farge, i Israels nasjonalflagg, på israelske frimerker m.m.

Figuren har en likhet med pentagrammet som også er en stjernelignende figur. Pentagrammet har fem spisser og kan også bli tegnet i en strek.

Med **heksagram** kan også menes det kinesiske symbolsystemet fra I Ching med seks streker under hverandre og oppdelt på forskjellige måter. Dette symbolet er blant annet benyttet i Sør-Koreas flagg.

Figuren blir også brukt som symbol i okkulte sammenhenger. Da kan heksagrammet ha forskjellige betydninger og til dels bli tillagt en magisk kraft.

## Litteratur
*H.J. Huitfeldt-Kaas m.fl.: *Norske [[segl|Sigiller]] fra [[Middelalderen]]*, Oslo 1899-1950
* Rikard Berge: «Bumerke», *[[Vinje]] og [[Rauland]]*, Stavanger 1940, side 350 (heksagram i bumerker og treskurd)
* L. Strømme: *Bumerke frå [[Sunnmøre]]*, Oslo 1943 
* Hans Krag: *Norsk heraldisk mønstring fra [[Frederik IV av Danmark og Norge|Fredrik IV]]’s regjeringstid 1699-1730*, Drøbak 1942 – Kristiansand S 1955, bind 2, Bønder, side 4 
* Anders Bjønnes m. fl. (redaktører): *Segltegninger fra [[hylling]]ene i Norge 1591 og 1610*, Norsk Slektshistorisk Forening, Oslo 2010
*Allan Tønnesen (redaktør): *Magtens besegling. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612 (segl fra 2.297 personer, bl.a. fra Norge 87 geistlige og 406 bønder).
OceanStore

**OceanStore** er et filsystem utviklet ved University of California, Berkeley spesielt påtenkt en arkivrolle, laget for å lagre data over svært lang tid.  

Til dette utnytter den en mengde mindre pålitelige servere for lagring.  Disse organiseres som et Peer-to-peer datanett, der de tilbyr sin lagerplass mens de er aktive. Ved adkomst av ny aktiv node, må den tilordnes et ansvarsområde, når en node forlater nettet, skal dens ansvar fordeles blant de gjenværende.  

## Eksterne lenker
* OceanStore: An Extremely Wide􏰁–Area Storage System Technical Report UCB/CSD-00-1102
Kigoma

**Kigoma** er en havneby vest i Tanzania som i folketellingen i 2007 hadde  innbyggere. På grunn av beliggenheten er den et viktig trafikknutepunkt.

Den ligger på østsiden av Tanganyikasjøen, 773 moh., nær grensen til Burundi. Byen er hovedstad i Kigoma-regionen. Det går ferjer til Bujumbura i Burundi, Mpulungu på sørspissen av sjøen, og til Ujiji som ligger rett sør for Kigoma. Tanganyikabanen går mellom Kigoma via hovedstaden Dodoma og Dar-es-Salaam ved Indiahavet.
Aelin-uial

**Aelin-uial** er en innsjø i J.R.R. Tolkiens fiktive verden Midgard. Denne sjøen lå omtrent midt i Beleriand. Navnet *Aelin-uial* er Sindarin og betyr noe slikt som *grålysningens* eller *skumringens* *sjø*. Den lå i et myrlendt område der hvor elva Aros rant inn i den store elva Sirion, sør for Doriath.

Dette området hadde sterk forbindelse til valaen Ulmo, som ved hjelp av den kunne sende meldinger til både Finrod og Turgon da han bød dem å lete etter et sted som var gjemt for Morgoths øyne hvor det var mulig å bygge en festning.

Senere, da Húrin drepte Mîm i ruinene av Nargothrond, ble han snappet opp og tatt til fange i dette området av alvene fra Doriath og ført frem for Thingol, mens han bar Nauglamír.
Maksime

**Maksime** (fra fransk *maxime*, «utsagn av selvinnlysende sannhet», av middelalderlatin *maxima (regula, sententia)* «den største, viktigste (regel, læresetning)», forkortet fra fraser som *maxima propositio*, Boëthius) er i daglig språkbruk en sammentrengt setning som gir uttrykk for en allmenn sannhet, formulert som en aforisme.

I antikken var en maksime det samme som et aksiom, det vil si en grunnsetning som aksepteres uten bevis. Immanuel Kant definerte en maksime som en subjektiv etisk regel eller prinsipp framvokst av erfaring og som man virkelig baserte sine handlinger på, snarere enn en logisk deduksjon og dermed universelt aksepterbar.

## Referanser


## Se også
* Sentens
* Aforisme